IZVEDBENI SKLEP KOMISIJE (EU) 2021/1185

z dne 13. julija 2021

o spremembi Izvedbenega sklepa (EU) 2017/2450 glede imetnika odobritve za dajanje na trg proizvodov, ki vsebujejo gensko spremenjeno sojo DAS-44406-6, so iz nje sestavljeni ali proizvedeni, in njegovega zastopnika v Uniji

(notificirano pod dokumentarno številko C(2021) 5140)

(Besedilo v nizozemskem jeziku je edino verodostojno)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 9(2) in člena 21(2) Uredbe,

ob upoštevanju naslednjega:

(1) Družba Dow AgroSciences Distribution SAS s sedežem v Franciji v Uniji zastopa družbi Dow AgroSciences LLC in M.S. Technologies LLC, ki imata sedež v Združenih državah Amerike, glede odobritev dajanja na trg proizvodov, ki vsebujejo gensko spremenjeno sojo DAS-44406-6, so iz nje sestavljeni ali proizvedeni, odobrenih z Izvedbenim sklepom Komisije (EU) 2017/2450 (2).

(2) Družba Corteva Agriscience LLC s sedežem v Združenih državah Amerike je z dopisom z dne 22. marca 2021 Komisijo obvestila, da je družba Dow AgroSciences LLC s 1. januarjem 2021 spremenila ime v Corteva Agriscience LLC.

(3) Družba M.S. Technologies LLC je z dopisom z dne 22. marca 2021 Komisijo obvestila, da je od 19. marca 2021 njen zastopnik v Uniji glede odobritve, izdane z Izvedbenim sklepom (EU) 2017/2450, družba Corteva Agriscience Belgium B.V. s sedežem v Belgiji.

(4) Družba Corteva Agriscience LLC je z dopisom z dne 22. marca 2021 Komisijo obvestila, da je od 22. marca 2021 njen zastopnik v Uniji družba Corteva Agriscience Belgium B.V. s sedežem v Belgiji.

(5) Družba Corteva Agriscience Belgium B.V. je z dopisom z dne 22. marca 2021 Komisijo obvestila, da se strinja z zahtevanimi spremembami.

(6) Zahtevane spremembe so povsem upravne narave in zato ne pomenijo nove ocene zadevnih proizvodov.

(7) Izvedbeni sklep (EU) 2017/2450 bi bilo zato treba ustrezno spremeniti.

(8) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Spremembe Izvedbenega sklepa (EU) 2017/2450 Izvedbeni sklep (EU) 2017/2450 se spremeni: (1) člen 7 se nadomesti z naslednjim: „Člen 7 Imetnika odobritve Imetnika odobritve sta družbi Corteva Agriscience LLC, Združene države Amerike, in M.S. Technologies LLC, Združene države Amerike, ki ju v Uniji zastopa družba Corteva Agriscience Belgium B.V.“; (2) člen 9 se nadomesti z naslednjim: „Člen 9 Naslovnika Ta sklep je naslovljen na družbi Corteva Agriscience LLC, 9330 Zionsville Road Indianapolis, Indiana 46268-1054, Združene države Amerike, in M.S. Technologies LLC, 103 Avenue D West Point, IA 52656, Združene države Amerike, ki ju v Uniji zastopa družba Corteva Agriscience Belgium B.V., Bedrijvenlaan 9, 2800 Mechelen, Belgija.“; (3) v Prilogi se točka (a) nadomesti z naslednjim: „(a) Imetnika odobritve: Ime : Corteva Agriscience LLC Naslov : 9330 Zionsville Road Indianapolis, Indiana 46268-1054, Združene države Amerike, zastopnik v Uniji: Corteva Agriscience Belgium B.V., Bedrijvenlaan 9, 2800 Mechelen, Belgija; ter Ime : M.S. Technologies LLC Naslov : 103 Avenue D West Point, IA 52656, Združene države Amerike, zastopnik v Uniji: Corteva Agriscience Belgium B.V., Bedrijvenlaan 9, 2800 Mechelen, Belgija.“.

Člen 2 Naslovnika Ta sklep je naslovljen na družbi Corteva Agriscience LLC, 9330 Zionsville Road Indianapolis, Indiana 46268-1054, Združene države Amerike, in M.S. Technologies LLC, 103 Avenue D West Point, IA 52656, Združene države Amerike, ki ju v Uniji zastopa družba Corteva Agriscience Belgium B.V., Bedrijvenlaan 9, 2800 Mechelen, Belgija.

V Bruslju, 13. julija 2021 Za Komisijo Stela KIRIAKIDES članica Komisije

(1) UL L 268, 18.10.2003, str. 1.

(2) Izvedbeni sklep Komisije (EU) 2017/2450 z dne 21. decembra 2017 o odobritvi dajanja na trg proizvodov, ki vsebujejo gensko spremenjeno sojo DAS-44406-6, so iz nje sestavljeni ali proizvedeni, v skladu z Uredbo (ES) št. 1829/2003 Evropskega parlamenta in Sveta o gensko spremenjenih živilih in krmi (UL L 346, 28.12.2017, str. 16).